Birgit Hansen har gennem længere tid kæmpet mod Birthe Marie Pilgaard, der også har meldt sit kandidatur til posten. Men en urafstemning blandt de 565 stemmeberettigede socialdemokrater viste fredag aften, at det bliver Birgit Hansen, der skal forsøge at løfte arven efter den mangeårige socialdemokratiske borgmester Erik Sørensen i Frederikshavn. Birgit Hansen fik 289 stemmer, mens Birthe Marie Pilgaard fik 179 stemmer. Afstemningens resultat glæder formanden for den lokale formand i Skagen. - Det er dejligt, at det nu er overstået, og jeg er glad for, at det blev Birgit. Nu skal vi have hende valgt til gruppeformand, og så går vi mere eller mindre direkte i valgkamp, fortæller Irene Hjortshøj.

Referat:
Birgit Hansen er Socialdemokraternes borgmesterkandidat i Frederikshavn.
Dermed er mange måneders intern uro og usikkerhed om det kommende kommunalvalgs socialdemokratiske borgmesterkandidat nu slut.